Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 450

1. A foglalkozás gyakorlása során előforduló legfontosabb feladatcsoportok, feladatok — A felhasználásra kerülő alap- és segédanyagok ismerete, beszerzési, termesztési lehetőségük, tulajdonságuk szerinti alkalmazásuk. — A tavinád hasznosítási területe. — Az anyag szerkezetének megismerése az alapanyag megválasztás érdekében. — A ház, -tető szerkezetek, ácsolatok ismerete. — A tetőfedő anyagok (fa, nád stb.) s a különböző segédanyagok ismerete. — A különböző munkaeszközök, szerszámok, segédeszközök ismerete és készítése. — A nád betakarításához használható gépek ismerete. — Az anyag előkészítése, megmunkálási módjai. — Díszítő eljárások ismerete. — A tetőfedő, ácsszerszámok ismerete, kezelése. — Ácsolatok, tetőfedési módok elsajátítása. — A nád szerepe az építkezésben egykor és ma. — A hagyomány, a hagyományos építkezés a népi kultúra értékeinek ismerete. — A hagyományos népi kultúra átalakulása, a városiasodás hatása. — A tárgyalkotó és a szellemi népi kultúra beilleszkedése a mai ember életébe. — A tárgyak anyag, forma, funkció szerinti elemzésének képessége. — A településszerkezetek ismerete. — Háztípusok és a ház részeinek ismerete. — Stílusok felismerése, összehangolása, díszítő eljárások elsajátítása.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes